നിയന്ത്രിക്കാന് നിയമമില്ല ഡക്ക് ഹോംനഴ്സ് ഏജന്റ് രംഗത്ത് വ്യാജന്മാര് വിലസുന്നു തിരുവനന്തപുരം: നിയന്ത്രിക്കാന് നിയമമില്ലാത്തതിനാല് ഹോംനഴ്സ് ഏജന്റ് രംഗത്ത് വ്യാജന്മാര് വലിയ തട്ടിപ്പ് നടത്തുന്നുവെന്ന് ആക്ഷേപം. സര്ക്കാര് കണക്ക് പ്രകാരം സംസ്ഥാനത്ത് കിടപ്പ് രോഗികളെ പരിചരിക്കുന്ന ഹോം നഴ്സ് അല്ലെങ്കില് ജനറല് ഡ്യൂട്ടി അസിസ്റ്റന്റുമാരെ സപ്ലൈ ചെയ്യുന്ന 454ഒാളം ഏജന്സികളുണ്ട്. ഇവയില് പകുതിയിലേറെയും വ്യവസ്ഥകള് പാലിക്കാതെ പ്രവര്ത്തിക്കുന്നവയാണ്. കുടുംബശ്രീ പോലുള്ള ഏജന്സികളെ ഒഴിവാക്കിയാല് ഇൗ രംഗത്തുള്ള പല സ്ഥാപനങ്ങളും ഒരുതരത്തിലുമുള്ള പരിശീലനം ലഭിച്ചവരെയല്ല ഹോംനഴ്സായി അയക്കുന്നത്. മാനസിക രോഗമുള്ളവരെ രോഗിയെ പരിചരിക്കാന് അയച്ചതുമായി ബന്ധപ്പെട്ട് പോലും പരാതികളുണ്ട്. 18,000 മുതല് 27,000 രൂപവരെയാണ് ഹോംനഴ്സുമാരുടെ പ്രതിമാസവേതനം. ഇതില് നല്ലൊരുതുക ഏജന്സിക്കാരെടുക്കും. പലയിടങ്ങളിലും കിടപ്പിലായ വൃദ്ധജനങ്ങള് മാത്രമാണുണ്ടാകുക. അതുകൊണ്ടാണ് എല്ലാവരും ഏജന്സികളുടെ ഉത്തരവാദിത്വത്തില് ഹോംനഴ്സുമാരെ നിയോഗിക്കാന് താത്പര്യപ്പെടുന്നത്. വ്യാജന്മാരെ തുരത്താന് സാമൂഹിക നീതിവകുപ്പ് നിയമം കൊണ്ടുവരണമെന്നാണ് ആവശ്യമുയരുന്നത്. ഹോം നഴ്സ് പരിശീലനം പത്താം ക്ലാസുവരെ പഠിച്ച18നും 35 നും മധ്യേ പ്രായമുള്ള പുരുഷന്മാര്ക്കും സ്ത്രീകള്ക്കും കേന്ദ്ര സര്ക്കാരിന്റെ നാഷണല് സ്കില് ഡെവലപ്പ്മെന്റിന്റെ ഹോംനഴ്സ് ജനറല് ഡ്യൂട്ടി അസിസ്റ്റന്റിനുള്ള പരിശീലനത്തിന് അപേക്ഷ നല്കാം. ആഹാരം കൊടുക്കുന്നതു മുതല് ട്യൂബിലെ വിസര്ജ്ജ്യവസ്തുക്കള് വൃത്തിയാക്കുന്നതും കിടപ്പുരോഗികള്ക്ക് പൊതുവെയുള്ള മരുന്നിനെ പറ്റിയുള്ള വിവരങ്ങളും ഉള്പ്പെടെ 460 മണിക്കൂര് ആണ് പരിശീലനം. പരിശീലനത്തിന് ശേഷമുള്ള പരീക്ഷ പാസാകുന്നവര്ക്ക് സര്ട്ടിഫിക്കറ്റ് നല്കും. സാമൂഹിക നീതിവകുപ്പ് നിയമമുണ്ടാക്കിയാല് ഹോംനഴ്സിംഗ് ഏജന്സികളെ നിയന്ത്രിക്കാനാകും. എന്നാല് ഇതുമായി ബന്ധപ്പെട്ട് സമീപിക്കുമ്ബോഴെല്ലാം നിസ്സഹകരണമാണ് അനുഭവം. കുസുമം, സാമൂഹ്യപ്രവര്ത്തക സംസ്ഥാനത്തെ വൃദ്ധരുടെ ഏകദേശ കണക്ക് 48 ലക്ഷം 80വയസ് കഴിഞ്ഞവര് 7.20ലക്ഷം ഹോംനഴ്സ് ഏജന്സികള് 454